Mehilehdet

Mehilehdet (Cotyledon) on maksaruohokasveihin kuuluva mehikasvisuku, jossa on yhdeksän lajia. Niitä esiintyy luonnossa aavikoilla Itä-Afrikassa, eteläisessä Afrikassa ja Arabian niemimaalla. Mehilehdet ovat monivuotisia, ruohovartisia tai puolipuutuneita sukkulenttisia kasveja. Niiden punaiset, keltaiset tai oranssit kukat ovat kellomaiset ja yleensä nuokkuvat.Brickell, Christopher & Cathey, H. Marc (editors): A to Z Encyclopedia of Garden Plants (The American Horticultural Society). DK Publishing 2004. . Muutamia mehilehtien lajeja viljellään huonekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. .

Mehilehtien sukuun on aiemmin luokiteltu myös kultakaari (Chiastophyllum oppositifolium, syn. Cotyledon oppositifolia), joka kasvaa Kaukasuksen vuoristossa. Sitä viljellään perennana.

 Lajeja 
 Cotyledon orbiculata – pyörömehilehti
 Cotyledon undulata – aaltomehilehti

 Lähteet 

 Aiheesta muualla 
 Finto: Kassu – Kasvien suomenkieliset nimet: Cotyledon

Luokka:Maksaruohokasvit